|  |  |
| --- | --- |
| ГРБОВИ ЗА МЕМОРАНДУМ | Srbská republika Autonómna pokrajina Vojvodina**Pokrajinský sekretariát vzdelávania, predpisov,****správy a národnostných menšín – národnostných spoločenstiev** Bulvár Mihajla Pupina 16, 21000 Nový SadT: +381 21 487 46 14, 487 43 48, 487 43 36ounz@vojvodina.gov.rs |
|  | ČÍSLO: 128-451-1413/2017 | DÁTUM: 15.03.2017 |

Podľa článku 3 Pravidiel o pridelení rozpočtových prostriedkov Pokrajinského sekretariátu vzdelávania, predpisov, správy a národnostných menšín – národnostných spoločenstiev na financovanie a spolufinancovanie modernizácie infraštruktúry predškolských ustanovizní na území AP Vojvodiny číslo 128-451-1412/2017 z 13.03.2017, a v súvislosti s Pokrajinským parlamentným uznesením o rozpočte Autonómnej pokrajiny Vojvodiny na rok 2017 (Úradný vestník APV číslo 69/16), Pokrajinský sekretariát vzdelávania, predpisov, správy a národnostných menšín - národnostných spoločenstiev (ďalej: sekretariát) vypisuje

**SÚBEH**

**NA FINANCOVANIE A SPOLUFINANCOVANIE VYPRACOVANIA TECHNICKEJ DOKUMENTÁCIE PRE POTREBY PREDŠKOLSKÝCH USTANOVIZNÍ NA ÚZEMÍ AP VOJVODINY NA ROK 2017**

Súbeh sa vypisuje na sumu prostriedkov zabezpečených Pokrajinským parlamentným uznesením o rozpočte Autonómnej pokrajiny Vojvodiny na rok 2017 (Úradný vestník APV č. 69/16) a to: na financovanie vypracovania technickej dokumentácie pre potreby predškolských ustanovizní na území AP Vojvodiny v celkovej sume z **3.200.000,00 dinárov.**

Pod pojmom vypracovanie technickej dokumentácie sa rozumie vypracovanie technickej dokumentácie, ktorá je v súlade s platnými právnymi predpismi, ktorými sa upravuje oblasť plánovania a výstavby, nevyhnutnými na vydávanie aktov príslušného orgánu, ktorým sa povoľuje stavanie nových objektov alebo vykonávanie prác na jestvujúcich objektoch, ktoré používajú predškolské ustanovizne na území AP Vojvodiny, respektíve:

* ideové riešenie;
* ideový projekt s príslušným elaborátom (pre potreby vydávania rozhodnutia o povolení vykonávania prác - rekonštrukcia, adaptácia, sanácia);
* projekt na stavebné povolenie s príslušnými elaborátmi;
* projekt na realizáciu s príslušnými elaborátmi;
* projekt realizovaného objektu s príslušnými elaborátmi;
* technický opis a zoznam prác na uskutočnenie prác na investičnej údržbe;
* iná technická dokumentácia, ktorá je v súlade s platnými právnymi predpisimi, ktorými sa upravuje oblasť plánovania a výstavby, potrebná na realizáciu plánovaného projektu.

Finančné záväzky sa budú realizovať v súlade s likvidnými možnosťami rozpočtu Autonómnej pokrajiny Vojvodiny na rok 2017.

**PODMIENKY SÚBEHU**

*1. Podávatelia žiadosti*

Užívatelia, ktorí majú právo zúčastniť sa rozvrhnutia prostriedkov, sú jednotky lokálnej samosprávy na území Autonómnej pokrajiny Vojvodiny.

*2. Kritériá rozvrhnutia prostriedkov*

Kritériá rozvrhnutia prostriedkov podľa Pravidiel o rozvrhnutí rozpočtových prostriedkov Pokrajinského sekretariátu vzdelávania, predpisov, správy, národnostných menšín - národnostných spoločenstiev na financovanie a spolufinancovanie modernizácie infraštruktúry predškolských ustanovizní na území AP Vojvodiny sú:

1. význam uskutočnenia projektu pre bezpečnosť detí, vychovávateľov a zamestnancov, ktorí používajú objekty,
2. význam uskutočnenia projektu pre zabezpečenie kvalitných podmienok na pobyt a výchovnovzdelávacú prácu,
3. finančná oprávnenosť projektu,
4. udržateľnosť projektu,
5. aktivity, ktoré sú podniknuté za účelom uskutočnenia projektu,
6. zabezpečené zdoje prostriedkov na uskutočnenie projektu.

**SPÔSOB PODÁVANIA ŽIADOSTI**

Žiadosti na pridelenie prostriedkov sa podávajú na jednotnom súbehovom tlačive sekretariátu. Kompletné súbehové doklady možno prebrať od **15. marca 2017** na webovej adrese sekretariátu [**www.puma.vojvodina.gov.rs**](http://www.puma.vojvodina.gov.rs)

Žiadosti sa zasielajú poštou na adresu: Pokrajinský sekretariát vzdelávania, predpisov, správy a národnostných menšín - národnostných spoločenstiev s označením „Pre súbeh – na financovanie vypravcovania technickej dokumentácie pre potreby predškolských ustanovizní na území AP Vojvodiny na rok 2017“, Bulvár Mihajla Pupina 16, 21000 Nový Sad, alebo sa odovzdávajú osobne, podávaním sa spisovni pokrajinských orgánov správy v Novom Sade (v prízemí budovy Pokrajinskej vlády).

Spolu s prihláškou na súbeh, podávajú sa **projektové úlohy, rozhodnutie správnej rady predškolskej ustanovizne o začatí aktivít v súvislosti s uskutočnením projektu, ponuka-predbežný účet na vypracovanie technickej dokumentácie** (obstaraná obchodnou spoločnosťou, inou právnickou osobou, resp. podnikateľmi, ktorí sú zapísaní do registra obchodných subjektov), **doterajšia dostupná dokumentácia na uskutočnenie plánovaného projektu** (ak taká dokumentácia jestvuje) **a fotokópia potvrdenia o daňovom identifikačnom čísle jednotky lokálnej samosprávy.**

**Lehota podávania prihlášok na súbeh je 13. apríl 2017.**

Sekretariát si ponecháva právo od podávateľa žiadosti, ak je to potrebné, žiadať dodatočnú dokumentáciu a informácie, resp. na pridelenie prostriedkov určiť splnenie potrebných podmienok.

Komisia nebude rozoberať:

- neúplné prihlášky,

- oneskorené prihlášky (prihlášky zaslaté po uplynutí lehoty, ktorá je označená ako posledný deň súbehu),

- nedovolené prihlášky (prihlášky podané neoprávenou osobou a subjektmi, ktoré nie sú určené v súbehu),

- prihlášky, ktoré sa nevzťahujú na súbehom určené účely,

- prihlášky užívateľov, ktorí v prechádzajúcom období nezdokladovali prostriedky pridelené pokrajinským rozpočtom naratívnymi a finančnými správami.

Výsledky súbehu budú uverejnené na internetovej prezentácii sekretariátu.

**Záujemci môžu dostať dodatočné informácie v súvislosti s uskutočnením súbehu v sekretariáte na telefónne číslo: 021/487 46 14, 487 43 48, 487 43 36.**

 Pokrajinský tajomník

 Mihály Nyilas